Remington Rolling Block

KinnigBroDoareFuzuilh un-tennMont en-droKarget dre he c'hulasenn, sistem rolling blockMunisionoù.58 Berdan.50-70 Government.50-45 Carbine12,7 × 45 mm R Pontificio12,17 × 42 mm RF12,17 × 44 mm R.45-70.43 Spanish.43 Egyptian10,15 × 61 mm R8 × 58 mm R8 × 50 mm R Lebel11 mm Gras.303 British7,65 × 53 mm Mauser.30-40 Krag.30-06 Springfield7,62 × 54 mm R.30 Remington7 × 57 mm Mauser6,5 mm Daudeteau No. 12.236 Remington11 mm Danmark.56-50 SpencerIjinerJoseph RiderProduerRemington Arms CompanyMare produiñ1864 - 1916Pouez ha muzulioù (hervez ar stummoù)Mas4,200 kgHirderEtre 1.280 ha 1.350 mmHirder ar c'hanolEtre 910 ha 950 mmLezennRummad e Bro-C'hallC
Ar Rolling Block zo ur rummad fuzuilhoù ha karabinennoù un-tenn karget dre o c'hulasenn, ijinet e 1864 gant Joseph Rider, ha produet betek 1916 gant an embregerezh stadunanat Remington. An holl anezhe o doa ur gulasenn morailhet gant ur wikefre rolling block, da lavaret eo ur bloc'h e ahel ar ganol hag a droe evit serriñ kambr ar gartouchenn HAWKS Chuck, The Remington No. 6 Rolling Block Rifle, war lec'hienn an aozer (lennet d'an 09/10/2024). Tennañ a rae ar Rolling Block kartouchennoù skoet war o zro da gentañ, met azasaet e voe evit ar munisionoù skoet en o c'hreiz diwezhatoc'h. Marc'hadmat ha fiziapl e oa. Unan eus armoù-tan brudetañ fin an XIX kantved eo ar Rolling Block.

 Implij 
Re ziwezhat e voe krouet ar Rolling Block evit bezañ implijet da vare ar brezel diabarzh er Stadoù-Unanet, met servijout a reas e meur a vrezel er bed e fin an XIX kantved ha deroù an XX kantved, en o zouez ar brezelioù ameridian, ar brezel etre Rusia ha Turkia (1877-1878) pe brezelioù ar Stadoù-Unanet a-enep Spagn (1898) pe a-enep ar Filipinez (1899-1902). Sveden, Danmark, Norvegia pe Frañs a voe e-touez ar broioù a implijas fuzuilhoù Rolling Block en o armeoù. Ar Rouantelezh-Unanet a bourchasas skouerennoù anezho er bloavezhioù 1870 evit an arme egipsian.

E Frañs e voe implijet stummoù ar Rolling Block e-pad ar brezel a-enep Prusia (1870-1871). Pa darzhas ar Brezel-bed Kentañ e 1914, Bro-C'hall a urzhias un nebeud miliadoù a Rolling Block kambret e 7 × 57 mm Mauser digant Remington. E miz Du 1914, o welet e oa bet kollet kalz armoù en emgannoù hag e oa ar brezel o vont da badout, an arme c'hall a urzhias 100.000 fuzuilh Rolling Block kambret e 8 mm Lebel digant Remington. Roet e voent da soudarded an adreñv evit ma c'hallje ar fuzuilhoù-tennata Lebel modernoc'h bezañ pourvezet d'ar soudarded a oa war al linennoù kentañ. E 1916 he doa resevet Frañs an holl Rolling Block urzhiet. Ar re ziwezhañ produet gant Remington e voent. An arm a servijas c'hoazh en un nebeud brezelioù er bed er bloavezhioù 1920 ha 1930.

Unan eus an armoù implijetañ e voe evit distruj poblañsoù bizoned Norzhamerika er bloavezhioù 1870 ha 1880, asambles gant ar fuzuilhoù Sharps HAWKS Chuck, Remington No. 1 Rolling Block Rifles, war lec'hienn an aozer (lennet d'an 09/10/2024).

 Levrlennadur 
  LAYMAN George, The All New Collector's Guide to Remington Rolling Block Military Rifles of the World, Andrew Mowbray Publishers, 2010, 240 p., ISBN 9781931464451
  MOURET Philippe, Les Remington-Rolling Block dans l'armée française, Crépin-Leblond, 2023, 134 p., ISBN 9782491741341

 Daveennoù 

Rummad:Fuzuilhoù
Rummad:Armoù SUA
Rummad:Armoù Brezel diabarzh Stadoù-Unanet Amerika
Rummad:Armoù Brezel 1870-1871 etre Bro-C'hall ha Prusia
Rummad:Armoù ar Brezel-bed Kentañ
Rummad:Armoù implijet er westernoù